cyanic-selkie/wikianc huggingface dataset:
যৌন পুঁজি
মূলধন পোর্টফোলিও
যেহেতু একটি যৌন ক্ষেত্রে আকাঙ্খিততা শুধুমাত্র যৌন আকর্ষণের উপর নির্ভর করতে পারে, গ্রীষ (২০১৪) ধারণাটি বিকাশ করে, মূলধন পোর্টফোলিও, মূলধনের নির্দিষ্ট সংমিশ্রণকে গ্রহণ করার জন্য যা একজন ব্যক্তি বা গোষ্ঠীকে অন্যদের চেয়ে বেশি পছন্দসই করে তোলে। মূলধন পোর্টফোলিও সাধারণত অর্থনৈতিক, সাংস্কৃতিক এবং সামাজিক মূলধনের সাথে যৌন পুঁজিকে সংমিশ্রণ করে। উদাহরণ হিসেবে বলা যায়, নারীরা গড়ে তাদের পুরুষ সঙ্গীদের মধ্যে আর্থিক সম্পদকে (অর্থাৎ অর্থনৈতিক পুঁজি) যৌন পুঁজির চেয়ে বেশি মূল্য দেয় এবং পুরুষরা তাদের নারী অংশীদারদের অর্থনৈতিক পুঁজির চেয়ে যৌন পুঁজিকে বেশি মূল্য দেয়, তাই কেউ এই উপসংহারে আসতে পারেন যে বিষমকামী নারী এবং পুরুষরা স্বতন্ত্র পুঁজির পোর্টফোলিও খোঁজেন যাতে মূলধনের একটি ভিন্ন, লিঙ্গভিত্তিক ভারসাম্যর্ভুক্ত থাকে।
সমালোচনা
ক্যাথরিন হাকিমের যৌন পুঁজি এবং সম্পর্কিত তত্ত্বগুলো জনসাধারণের কাছে প্রকাশ পাওয়ার পর বেশ কয়েকজন গবেষক কর্তৃক সমালোচিত হয়েছে।যুক্তিগুলো মূলত কীভাবে হাকিমের তত্ত্বটি অসামঞ্জস্যপূর্ণভাবে মহিলাদের প্রভাবিত করে তার উপর দৃষ্টি নিবদ্ধ করেছে, যদিও তিনি এটিকে একটি সর্বজনীন তত্ত্ব বলে মনে করেন। নারীর যৌনতা পুরুষের যৌনতার তুলনায় সংস্কৃতি এবং আর্থ-সামাজিক অবস্থা জুড়ে অনেক বেশি পরিবর্তিত হয়। জাতিগত, আর্থ-সামাজিক, যৌন বা লিঙ্গ সংখ্যালঘু গোষ্ঠীর মহিলারা তাদের পরিবেশের উপর নির্ভর করে আকর্ষণীয় বলে বিবেচিত হয়ে অতিরিক্ত চাপের সম্মুখীন হতে পারে।  হাকিমের যৌন পুঁজির তত্ত্ব, যার মধ্যে ধারণাটি যে একজন ব্যক্তি তাদের পুঁজির স্তর পরিবর্তন করতে পারে, এই বিবেচনার মাধ্যমে সীমাবদ্ধ।
যদিও হাকিম যুক্তি দেন যে একজন ব্যক্তির দ্বারা যৌন পুঁজির আদান-প্রদান এবং পরিবর্তন করা যেতে পারে, এটি শুধুমাত্র কিছু সামাজিক রাজনৈতিক প্রেক্ষাপটে গড় ব্যক্তির পক্ষে সম্ভব। একজন ব্যক্তি যৌনতা, যৌনতা এবং সামাজিক নিয়ম সম্পর্কে তাদের সমাজের দৃষ্টিভঙ্গি দ্বারা আবদ্ধ। কিছু ক্ষেত্রে, একটি নব্যউদারনীতিবাদ ধর্মনিরপেক্ষ সমাজের মতো, ব্যক্তিরা কীভাবে তাদের যৌনতা এবং কামোত্তেজকতা উপস্থাপন করে তার পছন্দের ব্যাপক স্বাধীনতা রয়েছে। বে-চেং যুক্তি দেন যে নব্যউদারবাদী সমাজে একজন ব্যক্তির তাদের আচরণের জন্য অনুপ্রেরণা, আচরণের সাথেই, তাদের যৌন মূলধনের মূল্যায়ন করতে ব্যবহৃত হয়।
সাটিয়াজুড়ি রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে সাটিয়াজুরি রেলওয়ে স্টেশন তৈরি করা হয়।
পরিষেবা
সাটিয়াজুরি রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
শশী ভূষণ সিংহ
শশী ভূষণ সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিনহা ২০২০ সালের বিহার বিধানসভা নির্বাচনে আরজেডির টিকিটে সুগৌলি নির্বাচনী এলাকা জিতেছিলেন।
রবীন্দ্র সরোবর মেট্রো স্টেশন
রবীন্দ্র সরোবর মেট্রো স্টেশন হল কলকাতা মেট্রোর একটি স্টেশন। স্টেশনটি শ্যামাপ্রাসাদ মুখোপাধ্যায় রোড ও চারুচন্দ্র অ্যাভিনিউ-এর সংযোগস্থলে টালিগঞ্জ রেল স্টেশনের পাশে অবস্থিত। স্টেশনটি দক্ষিণ কলকাতায় অবস্থিত জাতীয় হ্রদ রবীন্দ্র সরোবরের কাছে অবস্থিত।
তুমি রবে নীরবে
তুমি রবে নীরবে দিয়ে নিম্নোক্ত বিষয়গুলি নির্দেশিত হতে পারে-
হারুকি সারুতা
হারুকি সারুতা (猿田 遥己, Haruki Saruta; জন্ম: ২৩ এপ্রিল ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে গোলরক্ষক হিসেবে খেলেন।
২০১৬ সালে, হারুকি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
হারুকি সারুতা ১৯৯৯ সালের ২৩শে এপ্রিল তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হারুকি জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।
বাজিতপুর পৌরসভা
বাজিতপুর পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা। এটি একটি প্রাচীন ও দ্বিতীয় শ্রেণির পৌরসভা।
আয়তন ও জনসংখ্যা
আয়তন- ৬.০৭৫ বর্গ কিঃ মিঃ। জনসংখ্যা- ২৬,৯২৫ জন।
শিক্ষা
শিক্ষার হার : ৫৫.০৮%।
শিক্ষা প্রতিষ্ঠানঃ
জনপ্রতিনিধি
বর্তমান মেয়র- মোঃ আনোয়ার হোসেন
পুনতাম্বা
পুনতাম্বা ভারতের মহারাষ্ট্র রাজ্যের আহমেদনগর জেলার রাহাত তালুকের গোদাবরী নদীর তীরে অবস্থিত একটি বিপণী শহর। এখানে ঋষি চংদেবের ১৪তম এবং শেষ বিশ্রামস্থল রয়েছে। শহরটি পুরানো মন্দির এবং ঐতিহ্যবাহী বিদ্যালয়গুলির জন্য পরিচিত যেগুলি হিন্দু ধর্মগ্রন্থ বা বেদ অধ্যয়নে বিশেষজ্ঞ।
পুনতাম্বার ইতিহাস শালিবাহন এর সাথে সম্পর্কিত। মনে করা হয়, পুণ্যস্তম্ভ ও তাম্বিলিন্দনাপুর দুটি শহরকে একত্রিত করে গ্রামের নামটি তৈরি হয়েছে। পুরানো শহরটি প্রতিরক্ষামূলক প্রাচীর দ্বারা ঘেরা যা জামখান্ডির  পাটবর্ধন শাসক পরিবার দ্বারা নির্মিত হয়েছিল, কিন্তু এটি অকেজো হয়ে পড়েছে। একই যুগ থেকে এখানে বড় আবদ্ধ উঠান সহ অসংখ্য ঐতিহ্যবাহী বাড়ি রয়েছে।
ওতাবেক ভালিজোনভ
ওতাবেক ভালিজোনভ (Otabek Valizhonov ;জন্ম ১০ মে ১৯৮৪) একজন উজবেক ফুটবলার। তিনি বাংলাদেশ প্রিমিয়ার লিগে শেখ জামাল ধানমন্ডি ক্লাবের হয়ে আক্রমণাত্মক মিডফিল্ডার বা দ্বিতীয় স্ট্রাইকার হিসেবে খেলেন। তিনি একজন বহুমুখী প্লেমেকার যিনি ফরোয়ার্ড লাইনের বিভিন্ন অবস্থানে খেলতে পারেন।
বাংলাদেশে
২০১৯ সালে, ওতাবেক ব্রাদার্স ইউনিয়ন একই লিগ থেকে যোগদান করেন। ২০১৯-২০ লিগ বাংলাদেশে কোভিড-১৯ মহামারী এর কারণে লীগ বাতিল হওয়ার আগে তিনি ৫ টি ম্যাচ খেলে ৩ টি গোল করেছিলেন।
২০২০ সালে, ওতাবেক শেখ জামাল ধানমন্ডি ক্লাব এ চলে যান, বাংলাদেশ এর অন্যতম শীর্ষ ক্লাব। প্রিমিয়ার লিগে ক্লাবের হয়ে প্রথম মৌসুমে ২২ ম্যাচে ৭ গোল করেন তিনি। পরের মৌসুমে দুই ম্যাচ কম খেলে সমপরিমাণ লিগ গোল করেন।
মৌচাক মার্কেট
অবস্থান
মৌচাক মার্কেট আসলে ঢাকার মালিবাগে অবস্থিত। কিন্তু, জনসাধারণের এটি সিদ্ধেশ্বরী এবং মালিবাগের মাঝে অবস্থিত বলে মনে করা যেতে পারে। যাই হোক, ঢাকা শহরের সবচেয়ে ব্যস্ততম স্থানগুলির মধ্যে একটি হল মৌচাক মার্কেট।
বিবরণ
মৌচাক মার্কেটের ভবনটি হল পাঁচতলা বিশিষ্ট। এক তলায় বিভিন্ন ফাস্ট ফুডের দোকান অবস্থিত। দ্বিতীয় তলায় অবস্থিত জুয়েলারির দোকান। তৃতীয় তলায় প্লাস্টিক ও অন্যান্য দ্রব্যাদি বিক্রি হয়। চতুর্থ তলায় শাড়ি, থ্রি পিসসহ অন্যান্য রকমের কাপড় বিক্রি হয়। পঞ্চম তলায় একটি মসজিদ এবং একটি চীনা রেস্টুরেন্ট অবস্থিত। প্রতিদিন আনুমানিক তিন থেকে চার হাজার লোকের আগমন ঘটে মৌচাক মার্কেটে। ঈদ উপলক্ষে জনগণের আগমন বেড়ে যায় এখানে।
ছুটির দিন
মৌচাক শপিং মল বৃহস্পতিবারে পূর্ণদিবস ও শুক্রবারে অর্ধদিবস বন্ধ থাকে। এটি ঈদুল ফিতর ও ঈদুল আযহা উপলক্ষে চার দিন করে বন্ধ থাকে।
তিন গোয়েন্দা সিরিজের বইয়ের তালিকা
তিন গোয়েন্দা সিরিজের ৪৫০'র বেশি কাহিনী বেরিয়েছে। তন্মধ্যে ২০০'র মতো উপন্যাস আর বাকিগুলো বড় গল্প-উপন্যাসিকা। সেবা প্রকাশনী থেকে প্রকাশিত প্রতিটি বই পেপারব্যাকে। প্রজাপতি প্রকাশন থেকে প্রকাশিত বইগুলো শোভন এবং হার্ডকভারে। থাম্ব|তিন গোয়েন্দার ২৩ নম্বর বই ‘হারানো উপত্যকা’-এর প্রচ্ছদ, প্রথম প্রকাশ- জানুয়ারি, ১৯৮৯
সেবা প্রকাশনী থেকে প্রকাশিত
সেবা প্রকাশনী থেকে প্রকাশিত বইসমূহের তালিকা:
প্রথমা প্রকাশন থেকে প্রকাশিত
সেবা প্রকাশনী থেকে বের হয়ে রকিব হাসান অন্য প্রকাশনী থেকে তিন গোয়েন্দার চরিত্র নিয়ে কাহিনী লেখা শুরু করেন। প্রথমা থেকে গোয়েন্দা কিশোর মুসা রবিন সিরিজে আটটি বই প্রকাশিত হয়।
রশিদপুর রেলওয়ে স্টেশন
রশিদপুর রেলওয়ে স্টেশন বাংলাদেশের সিলেট বিভাগের হবিগঞ্জ জেলার বাহুবল উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে রশিদপুর রেলওয়ে স্টেশন তৈরি করা হয়।
পরিষেবা
রশিদপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
লেভ শরনি
লেভ শরনি (Лев Чёрный; মৃত্যুঃ ২১ সেপ্টেম্বর ১৯২১) একজন রাশিয়ান। তিনি ছিলেন ব্যক্তিতান্ত্রিক নৈরাজ্যবাদী মতবাদে বিশ্বাসী। সেইসাথে ছিলেন একজন কবি এবং তৃতীয় রুশ বিপ্লবের একজন নেতৃস্থানীয় ব্যক্তিত্ত্ব। ১৯১৭ সালে শরনি রুশ সাম্রাজ্যের কারাগার থেকে মুক্তি পান এবং ধীরে ধীরে তৎকালীন রাশিয়া জুড়ে চলা অরাজকতার একজন গুরুত্বপূর্ণ ব্যক্তিত্ত্বে পরিনত হন। বিভিন্ন প্রকাশনার মাধ্যমে তিনি নব্য বলশেভিক সরকারের চরম বিরোধিতা আরম্ভ করেন এবং বিভিন্ন গোপন প্রতিরোধ বাহিনী সংগঠিত করা শুরু করেন। রাশিয়ান নিরাপত্তা সংস্থা শেকা কর্তৃক গ্রেফতার হন এবং ১৯২১ সালে কোনো বিচার ছাড়াই তাকে মৃত্যুদণ্ড দেওয়া হয়।
প্রারম্ভিক জীবন, দর্শন ও কারাবরণ
শরনি’র আসল নাম পাভেল দিমিত্রিয়েভিচ তুর্খানিকভ। বাবা ছিলেন একজন সেনাবাহিনীর কর্নেল। শরনি ছিলেন একজন আদর্শচ্যুত বুদ্ধিজীবী। নৈরাজ্যবাদী বিশেষজ্ঞ পল এভ্রিচ তাকে ভলিন এর সাথে তুলনা করেছেন। শরনি বুর্জোয়া রুশ সমাজ সম্পর্কে নিটশের পূনর্মূল্যায়ন মতবাদের সমর্থক ছিলেন। আর তাই নৈরাজ্যবাদী সমাজতান্ত্রিক পিটার ক্রপটকিন এর দলে যোগ দিতে অস্বীকৃতি জানান। কারণ শরনির মতে এটা ছিলো ব্যক্তিগত স্বাধীনতার জন্যে হুমকি স্বরূপ। ১৯০৭ সালে প্রকাশিত অ্যাসোসিয়েশনাল অ্যানার্কিজম নামক বইতে শরনি তার এ ‘স্বাধীন ব্যক্তির মুক্ত সংঘ’ মতবাদের কথা তুলে ধরেন। এভ্রিচ এবং এলান এন্টলিফ সহ আরো বেশ কিছু মনীষীর মতে সমাজ সম্পর্কে শরনির এসব চিন্তা ভাবনা আরো দুজন ব্যক্তিতান্ত্রিক নৈরাজ্যবাদী ম্যাক্স স্টার্নার আর বেঞ্জামিন টাকারের চিন্তাধারা দ্বারা ব্যাপকভাবে প্রভাবিত ছিলো। বইটা প্রকাশের পরে পরেই শরনি তার অন্যান্য বিপ্লবী কর্মকাণ্ডের জন্য রাশিয়ান জার সরকার কর্তৃক গ্রেফতার হন এবং সাইবেরিয়ার কারাগারে প্রেরিত হন।
মস্কোয় প্রত্যাবর্তন এবং বলশেভিকদের বিরোধিতা
১৯১৭ সালে সাইবেরিয়া থেকে ফেরার পরপরেই শরনি মস্কোর কর্মীদের মাঝে বক্তা হিসেবে ব্যাপক জনপ্রিয় হয়ে ওঠেন। তখন তিনিই ছিলেন রাশিয়ায় ব্যক্তিতান্ত্রিক নৈরাজ্যবাদের প্রধান ব্যক্তি আর সামগ্রিক অয়াজকতার অন্যতম মন্ত্রণাদাতা। ১৯১৭ সালের মার্চে জার দ্বিতীয় নিকোলাস এর পতনের পর মস্কো ফেডারেশন অফ অ্যানার্কিস্ট গ্রুপস প্রতিষ্ঠা হয়। তিনি ছিলেন এর সাধারণ সম্পাদক এবং প্রধান তাত্ত্বিক। শুরুর দিকে এই সংগঠনের উদ্দেশ্য ছিলো মস্কোর দরিদ্র শ্রেণীর কাছে তাদের মতবাদ প্রচার করা।
বলশেভিক নেতা লেভ কামিনেভ ছাড়াও আরো কয়েকজনের সাথে শরনির ব্যক্তিগত পরিচয় ছিলো। কিন্তু তিনি ১৯১৮ সালের ৫ মার্চ এক শোভাযাত্রার সময় প্রকাশ্যে নবগঠিত রুশ সোভিয়েত প্রজাতন্ত্রের নিন্দাবাদ শুরু করেন। তিনি বলেন নৈরাজ্যবাদীদের জন্যে এই সমাজতান্ত্রিক রাষ্ট্রও পূর্বতন বুর্জোয়া শাসকগোষ্ঠীর মতোই শত্রু ছাড়া কিছু নয় এবং শপথ নেন যে তিনি রাষ্ট্রযন্ত্র বিকল করে দেবেন। এরপরেই তিনি নৈরাজ্যবাদীদের সাপ্তাহিক পত্রিকা ‘আনার্কিয়া’তে সরকারের ব্যক্তিগত সম্পত্তি বাজেয়াপ্তকরণ নীতির কঠোর সমালোচনা শুরু করেন। সেখানে তিনি প্রস্তাব দেন ক্ষমতাকে আরো বেশি বিকেন্দ্রীভূত করার প্রক্রিয়া শুরু করতে এবং দাবী করেন যে দেশের সকল শাসন কাঠামোর বিলোপ ঘটাতে হবে। ১৯১৮ সালের বসন্তে মস্কো ফেডারেশনের অন্তর্ভুক্ত নৈরাজ্যবাদী দলগুলো মুক্ত মতপ্রকাশ ও আন্দোলনকারীদের উপর সরকারের দমনমূলক কর্মকাণ্ডের জবাবে সশস্ত্র বাহিনী গড়ে তোলে। এদেরকে বলা হতো ‘ব্ল্যাক গার্ড’। পরবর্তীতে এটা থেকেই নৈরাজ্যবাদীদের সেনাবাহিনী ‘ব্ল্যাক আর্মি’র উদ্ভব হয় যা রুশ গৃহযুদ্ধে বলশেভিকদের বিরুদ্ধে যুদ্ধ করে। ১১ এপ্রিল রাতে সোভিয়েত গোয়েন্দা পুলিশ শেকা নৈরাজ্যবাদীদের নেতাকর্মীদের গ্রেফতারের উদ্দেশ্যে মস্কো ফেডারেশনের দখলে থাকা একটা ভবনে তল্লাশী চালায়। কিন্তু সেখানে তারা ব্ল্যাক গার্ড কর্তৃক সশস্ত্র প্রতিরোধের সম্মুখীন হয়। ছোটখাটো একটা যুদ্ধের পর প্রায় চল্লিশজন নৈরাজ্যবাদী হতাহত হয় এবং প্রায় পাচ শতাধিক গ্রেফতার হয়।
গ্রেফতার এবং মৃত্যুদণ্ড
right|thumb|মস্কো কমিউনিস্ট পার্টির সদরদপ্তরে নৈরাজ্যবাদীদের হামলায় বিশিষ্ট বলশেভিক ব্যক্তিত্ব নিকোলাই বুখারিন আহত হন। শরনিকে সেই ঘটনায় ফাসিয়ে দিয়ে বিনা বিচারে গুলি করে মারা হয়। ১৯১৮ সালে একটা গোপন দল গঠনে সহায়তা করার পর সেই বছরই শরনি আন্ডারগ্রাউন্ড অ্যানার্কিস্ট নামের আরেকটা দলে যোগ দেন। সংগঠনটার প্রতিষ্ঠাতা ছিলেন কাজিমির কোভালেভিচ আর পিওতর সবালেভ। তারা দুটো উস্কানিমূলক প্রচারপত্র বের করে যাতে বলা হয় এই সমাজতান্ত্রিক একনায়কতন্ত্র পৃথিবীর ইতিহাসের সবচে জঘন্য জুলুমবাজি। ১৯১৯ সালের ২৫ সেপ্টেম্বর আন্ডারগ্রাউন্ড অ্যানার্কিস্ট কয়েকজন বামপন্থী সমাজবিপ্লবীকে সাথে নিয়ে কমিউনিস্ট পার্টি, মস্কো শাখার সদর দপ্তরে বোমা হামলা করে। তখন সেখানে পার্টির পূর্ণাঙ্গ সভা চলছিলো। বারোজন সমাজতন্ত্রী নিহত হয় এবং প্রায় পঞ্চান্নজন আহত হয়। এর মধ্যে ছিলেন বিশিষ্ট বলশেভিক বুদ্ধিজীবী এবং প্রাভদা পত্রিকার সম্পাদক নিকোলাই বুখারিন। শরনি এবং ফান্যা ব্যারন নামের দুজনকে সন্দেহভাজন হিসেবে মিথ্যা মামলায় গ্রেফতার করা হয়। ১৯২১ সালের আগস্ট মাসে মস্কোর দৈনিক ইজভেস্টিয়াতে এক আনুষ্ঠানিক বিবৃতিতে প্রকাশিত হয় যে শরনিসহ আরো দশজন নৈরাজ্যবাদী সন্ত্রাসীকে কোনো শুনানি বা বিচার ছাড়াই গুলি করে মারা হয়েছে। যাই হোক, নৈরাজ্যবাদী বিশেষজ্ঞ পল এভ্রিচ এর মতে শরনিকে ঐ বছরের আগস্টে না বরং সেপ্টেম্বরে মারা হয়। যদিও শরনি সশরীরে কমিউনিস্ট পার্টির সদর দপ্তরের বোমাবাজিতে অংশ নেননি, কিন্তু আন্ডারগ্রাউন্ড অ্যানার্কিস্ট এর সাথে সম্পৃক্ততা থাকায় সহজেই তাকে ফাসিয়ে দেওয়া হয়। কমিউনিস্টরা শেষকৃত্যের জন্যে তার মরদেহ পরিবারের কাছে ফেরত দিতে অস্বীকৃতি জানায়। এতে গুজব ছড়ায় যে অতিরিক্ত অত্যাচারের কারণেই তার মৃত্যু হয়েছে।
ফক্স স্পোর্টস নেটওয়ার্কস
ফক্স স্পোর্টস নেটওয়ার্কস (এফএসএন) যা আগে ফক্স স্পোর্টস নেট নামে পরিচিত ছিল হ'ল মার্কিন যুক্তরাষ্ট্রের একটি আঞ্চলিক ক্রীড়া চ্যানেল গোষ্ঠীর সম্মিলিত নাম। এটি ডায়মন্ড স্পোর্টস গ্রুপ এর মালিকানাধীন সিনক্লেয়ার ব্রডকাস্ট গ্রুপ এবং এন্টারটেনমেন্ট স্টুডিওস এর একটি যৌথ উদ্যোগী সংস্থা। ১৯৯৬ সালে নিউজ কর্পোরেশন দ্বারা গঠিত এই নেটওয়ার্ক গ্রুপটিকে মার্চ ২০১৯ সালে ওয়াল্ট ডিজনি সংস্থা টোয়েন্টিয়েথ সেঞ্চুরী ফক্স অধিগ্রহণ করে। অধিগ্রহণের ৯০ দিন পরে ডিজনি ১৮ ই জুন ২০১৯ সালে ইউ.এস. বিচার বিভাগ থেকে আঞ্চলিক নেটওয়ার্ক থেকে বিক্রয়ের প্রয়োজনীয় অনুমতি লাভ করে। ডিজনি পরবর্তীকালে নেটওয়ার্ক (ইয়াঙ্কি গ্লোবাল এন্টারপ্রাইজ দ্বারা পুনরায় অধিগ্রহণের জন্য ইয়েস নেটওয়ার্ক কে বাদ দিয়ে) সিনক্লেয়ারের কাছে বিক্রি করতে সম্মত হয়  এবং এই পুরো লেনদেনটি ২২ আগস্ট ২০১৯ এ শেষ হয়। নেটওয়ার্কগুলি কেবলমাত্র একটি ট্রান্সজিশনাল লাইসেন্স চুক্তির অধীনে ফক্স স্পোর্টস নামটির ব্যবহার চালু রাখে এবং পাশাপাশি পুনরায় ব্র্যান্ডিং বিকল্প অন্বেষণ চালু থাকে।
গোষ্ঠীর প্রতিটি চ্যানেল বিভিন্ন পেশাদার, কলেজিয়েট এবং হাই স্কুল ক্রীড়া দলের থেকে ক্রীড়ানুষ্ঠানের আঞ্চলিক সম্প্রচার বহন করে। পাশাপাশি তার সাথে থাকে আঞ্চলিক এবং জাতীয় ক্রীড়া আলোচনা, ডকুমেন্টারি এবং বিশ্লেষণ অনুষ্ঠানও।
স্বতন্ত্র দলীর অধিকারের উপর নির্ভর করে কিছু ফক্স স্পোর্টস নেটওয়ার্ক তাদের স্থানীয় বাজারে সাবস্ক্রিপশন টেলিভিশন প্রোভাইডারদের মাধ্যমে উপলব্ধ ওভারফ্লো ফিডগুলি বজায় রাখে। এর ফলে নির্ধারিত সময়-গোলযোগে যদি মূল ফিড বহন না করতে পারে তাহলে বিকল্প প্রোগ্রামিং সরবরাহ করতে পারে। ফক্স স্পোর্টস নেটওয়ার্কের সদর দফতর টেক্সাসের হিউস্টন শহরে অবস্থিত। এর মাস্টার কন্ট্রোল হিউস্টন এবং লস অ্যাঞ্জেলেস - উভয় স্থানেই রয়েছে। এছাড়াও এফএসএন-এর উৎপাদন ব্যবস্থাও রাখা আছে ইউনিভার্সাল স্টুডিওজ ফ্লোরিডায় স্টেজ ১৯ এ (যা পূর্বে ২০০৫ সালে বন্ধ হওয়ার আগে নিকেলোডিয়ন স্টুডিওস এর হোম হিসাবে ব্যবহৃত হত)।
সূচনা
কেবল টেলিভিশন যুগের প্রথম দিকে অনেক আঞ্চলিক স্পোর্টস নেটওয়ার্ক (আরএসএন) বৃহত্তম জাতীয় ক্রীড়া নেটওয়ার্ক ইএসপিএন এর সাথে প্রতিযোগিতা করার চেষ্টা করেছিল। এদের মধ্যে সর্বাধিক উল্লেখযোগ্য ছিল স্পোর্টস চ্যানেল নেটওয়ার্ক যা ১৯৭৬ সালে নিউ ইয়র্ক সিটি অঞ্চলে মূল স্পোর্টস চ্যানেল (বর্তমানে এমএসজি প্লাস) চালু করার সাথে সাথে শুরু হয়েছিল এবং পরে শিকাগো এবং ফ্লোরিডায় চ্যানেলগুলির পরিবেশনা ছড়িয়ে পড়ে। প্রাইম নেটওয়ার্ক ১৯৮৩ সালে হোম স্পোর্টস এন্টারটেইনমেন্ট (বর্তমানে ফক্স স্পোর্টস সাউথ ওয়েস্ট) চার্টার সদস্য নেটওয়ার্ক হিসাবে চালু হয়েছিল এবং পরে প্রসারিত হয়েছিল পশ্চিম উপকূলে "প্রাইম স্পোর্টস" হিসাবে। সেটি ছিল স্পোর্টসাউথ নামের টার্নার ব্রডকাস্টিং সিস্টেম দ্বারা পরিচালিত একটি আরএসএন।
নিউজ কর্পোরেশন ১৯৯৫ সালের ৩১ অক্টোবরে টিসিআই এর লিবার্টি মিডিয়ার সাথে যৌথ উদ্যোগে সংস্থার প্রাইম স্পোর্টস অনুমোদিত প্রতিষ্ঠানগুলিতে ৫০% মালিকানা অর্জন করে। এরও দশ বছর আগে তারা ফক্স ব্রডকাস্টিং কোম্পানি চালু করার মাধ্যমে একটি সাধারণ বিনোদন সম্প্রচার নেটওয়ার্ক গঠন করেছিল এবং ১৯৯৪ সালে ন্যাশনাল ফুটবল লীগ এর ন্যাশনাল ফুটবল কনফারেন্স-এর টেলিভিশন স্বত্বাধিকার অর্জনের মাধ্যমে নিজস্ব স্পোর্টস বিভাগ গঠন করেছিল। ১৯৯৬ সালের ৩ জুলাইয়ে নিউজ কর্পোরেশন এবং লিবার্টি মিডিয়া/টিসিআই ঘোষণা করেছিল যে প্রাইম স্পোর্টস নেটওয়ার্কগুলিকে নতুন "ফক্স স্পোর্টস নেট" এর অধীনে পুনরায় ব্র্যান্ড করা হবে এবং প্রাইম স্পোর্টস-ব্র্যান্ডযুক্ত সহযোগীরা সেই বছরেরই ১ নভেম্বরে আনুষ্ঠানিকভাবে ফক্স স্পোর্টস নেট চালু করে।  ফক্স ঐ একই বছরে টার্নারের কাছ থেকে স্পোর্টসাউথ কিনে সেই নেটওয়ার্কটিকে ফক্স স্পোর্টস ওয়েস্ট হিসাবে পুনরায় ব্র্যান্ড করে।
৩০ শে জুন ১৯৯৭ সালে ফক্স/লিবার্টি যৌথ উদ্যোগে স্পোর্টস চ্যানেল আমেরিকা নেটওয়ার্ক, ম্যাডিসন স্কোয়ার গার্ডেন এবং নিউ ইয়র্ক নিক্স সহ কেবলভিশন এর ক্রীড়া সংস্থাগুলিকে ৪০% সুদে কিনে নিয়েছিল এবং নিউ ইয়র্ক রেঞ্জার্স পেশাদার ক্রীড়া ফ্র্যাঞ্চাইজিগুলি $৮৫০ মিলিয়ন ডলারের একটি চুক্তি সম্পাদন করেছিল। এই চুক্তি বলে জাতীয় ক্রীড়ার অংশীদারদেরকে মালিকানাধীন-ও-পরিচালিত আঞ্চলিক নেটওয়ার্কসমূহকে চালনা করায় উদ্যোগী করে তোলে।   স্পোর্টস চ্যানেল আমেরিকাকে ১৯৯৮ সালের গোড়ার দিকে ফক্স স্পোর্টস নেট পরিবারের নেটওয়ার্কের সাথে সংহত হয়। স্পোর্টস চ্যানেল ফ্লোরিডা অবশ্য ২০০০ সালে এফএসএন-এ যোগদানের আগে পর্যন্ত একাকী স্পোর্টস চ্যানেল আমেরিকা ব্র্যান্ডযুক্ত নেটওয়ার্ক হিসাবে রয়ে গিয়েছিল।  নিউজ কর্পোরেশন এবং কেবলভিশন ২০০০ সালে ফ্লোরিডা প্যান্থার্স মালিক ওয়েইন হুইজেনগা নিয়ন্ত্রিত নেটওয়ার্কটিকে ক্রয় করে নেয়।
১১ জুলাই ২০০০ সালে কমকাস্ট এ সর্বাধিক আগ্রহ ছিল মিনিয়াপোলিস-ভিত্তিক মিডওয়েস্ট স্পোর্টস চ্যানেলে এবং ভায়াকম এর বাল্টিমোর-ভিত্তিক হোম টিম স্পোর্টসের প্রতি। উভয় নেটওয়ার্কের মধ্যে সংখ্যালঘু মালিক নিউজ কর্পোরেশন সরাসরি লাভ করতে দুটি নেটওয়ার্ককে ফক্স স্পোর্টস নেটে সংহত করতে চেয়েছিল। এই বিক্রয় আটকে দেওয়ার চেষ্টায় এই সংস্থাটি দশ দিনের পরে কমকাস্টের বিরুদ্ধে একটি মামলা দায়ের করে। ৭ ই সেপ্টেম্বর ২০০০ সালে দুটি সংস্থার মধ্যে সমঝোতার অংশ হিসাবে কমকাস্ট তাদর ইকুইটি বিক্রি করে দেয় মিডওয়েস্ট স্পোর্টস চ্যানেলেকে (যা এখন ফক্স স্পোর্টস নেট নর্থ হয়েছে) এবং নিউজ কর্পোরেশন বিনিময় করে একচেটিয়া হোম টিম স্পোর্টসের মালিকানা (যা পরবর্তীকালে প্রতিদ্বন্দ্বী আঞ্চলিক স্পোর্টস নেটওয়ার্ক কমকাস্ট স্পোর্টস নেট এ যোগ দান করে যা এখনকার এনবিসি স্পোর্টস ওয়াশিংটন)।
হিলারি ডাফ
হিলারি এরহার্ড ডাফ (Hilary Erhard Duff) (জন্ম: ২৮ সেপ্টেম্বর, ১৯৮৭) একজন মার্কিন অভিনেত্রী ও সঙ্গীতশিল্পী। শৈশবে স্থানীয় মঞ্চনাটক ও টেলিভিশনের বাণিজ্যিক অনুষ্ঠানগুলোর মাধ্যমে তার অভিনয় জীবন শুরু হয়। টেলিভিশন ধারাবাহিক লিজি ম্যাকগুইর-এ নাম ভূমিকায় অভিনয়ের মাধ্যমে তিনি খ্যাতি অর্জন করেন। পরবর্তীতে তিনি বেশ কিছু সফল ফিচার চলচ্চিত্রে অভিনয় করেন, যার মধ্যে আছে চিপার বাই দ্য ডাজেন (২০০৩), দ্য লিজি ম্যাকগুইর মুভি (২০০৩), এবং চিপার বাই দ্য ডাজেন ২ (২০০৫)।
প্রাথমিক জীবন ও পরিবার
হিলারি ডাফের জন্ম ১৯৮৭ সালের ২৮ সেপ্টেম্বর, টেক্সাসের হিউস্টনে। তিনি তার মা সুসান কালিন (বিবাহপূর্ব নাম: কব) ও বাবা রবার্ট এরহার্ডের দ্বিতীয় সন্তান। তার মা ছিলেন পেশায় একজন গৃহিনী ও চলচ্চিত্র প্রযোজক, এবং বাবা ছিলেন পরিবারিকভাবে চালু একটি চেইন স্টোরের অংশীদার। হেইলি ডাফ নামে তার এক বড়বোন রয়েছে। তিনিও পেশায় একজন অভিনেত্রী ও সঙ্গীতশিল্পী। বড় বোনের পাশাপাশি হিলারির মা তাকেও অভিনয়ের শেখায় উৎসাহ দিতেন। পরবর্তীতে তারা দুই বোনই স্থানীয় অনেক মঞ্চে অভিনয় করে বেশ কিছু পুরস্কার লাভ করেন। যথাক্রমে আট ও ছয় বছর বয়সে তারা দুইবোন ব্যালে নৃত্য শেখা শুরু করেন। তারা দুই বোনই অভিনয়কে পেশা হিসেবে নেওয়ার ব্যাপারে বেশি উৎসাহিত ছিলেন, এবং অবশেষে তারা তাদের মায়ের সাথে ক্যালিফোর্নিয়া চলে যান। ব্যবসা চালানোর স্বার্থে ডাফের বাবা হিউস্টনে থেকে যান। কয়েক বছর ধরে বিভিন্ন জায়গায় অডিশন ও ঘুরাঘুরির পর ডাফ বোনদ্বয় বেশকিছু টেলিভিশন বিজ্ঞাপনে অভিনয় করেন।
ওপেন সোর্স ইনিশিয়েটিভ
ওপেন সোর্স ইনিশিয়েটিভ (ওএসআই) একটি ক্যালিফোর্নিয়া ভিত্তিক পাবলিক বেনিফিট কর্পোরেশন; এটি ১৯৯৮ সালে প্রতিষ্ঠিত এবং ৫০১(সি)৩ কর-ছাড়প্রাপ্ত। এটি উন্মুক্ত-উৎসের সফটওয়্যার ব্যবহারে উৎসাহ প্রদান করে।
ইতিহাস
১৯৯৮ সালে জন হল, ল্যারি অগাস্টিন, এরিক রেমন্ড, ব্রুস পেরেনস এবং অন্যরা "ওপেন সোর্স" ক্যাম্পেইন শুরু করেছিলেন।
তারা ডেবিয়ান ফ্রি সফটওয়্যার গাইডলাইনসের ভিত্তিতে ওপেন সোর্স সফটওয়্যারটির জন্য উন্মুক্ত উৎসের সংজ্ঞা করেছিলেন। তারা এই আন্দোলনের জন্য একটি স্টুয়ার্ড সংস্থা হিসাবে ওপেন সোর্স ইনিশিয়েটিভ (ওএসআই) প্রতিষ্ঠা করেছিল। তবে এই শব্দটির ব্যবহার নিয়ন্ত্রণ করতে তারা 'ওপেন সোর্স' এর জন্য একটি ট্রেডমার্ক সুরক্ষিত করতে তারা ব্যর্থ হয়েছিল। ২০০৮ সালে, সংস্থার শাসন ব্যবস্থার সংস্কারের একটি স্পষ্ট প্রয়াসে, ওএসআই বোর্ড ৫০ জন ব্যক্তিকে একটি "চার্টার সদস্য" দলে যোগদানের জন্য আমন্ত্রণ জানিয়েছিল; ২৬ জুলাই ২০০৮ এর মধ্যে, মূল আমন্ত্রিতদের মধ্যে ৪২ জন আমন্ত্রণ গ্রহণ করে নিয়েছিল। চার্টার সদস্যদের পূর্ণ সদস্যপদ প্রকাশ্যে প্রকাশিত হয়নি এবং চার্টার সদস্য গোষ্ঠীটি অ-পাবলিক সংরক্ষণাগারগুলির সাথে একটি ক্লোস-সাবস্ক্রিপশন মেইলিং তালিকার মাধ্যমে "ওসি-ডিসকাস" দ্বারা জানানো হয়েছিল।
৮ই নভেম্বর, ২০১৩-এ, ওএসআই প্যাট্রিক ম্যাসনকে এর মহাব্যবস্থাপক হিসাবে নিযুক্ত করেছিল।
মুক্ত সফটওয়্যার আন্দোলনের সাথে সম্পর্ক
আধুনিক মুক্ত সফটওয়্যার আন্দোলন এবং ওপেন সোর্স ইনিশিয়েটিভ উভয়ের জন্ম ইউনিক্স, ইন্টারনেট ফ্রি সফটওয়্যার, এবং হ্যাকার সংস্কৃতি এর একটি সাধারণ ইতিহাস থেকে হয়েছিল, তবে তাদের মূল লক্ষ্য এবং দর্শন পৃথক।
আদর্শ (প্রকাশনী)
আদর্শ প্রকাশনী বাংলাদেশের ঢাকা ভিত্তিক একটি প্রকাশনা প্রতিষ্ঠান। এটি বাংলা এবং ইংরেজি উভয় ভাষায় সৃজনশীল, শিক্ষামূলক ও একাডেমিক বই প্রকাশ করে। আদর্শ ২০১০ সাল থেকে তাদের কার্যক্রম পরিচালনা করছে। ডিসেম্বর ২০২২ পর্যন্ত প্রতিষ্ঠানটি ৩ শতাধিক লেখকের ৬০০টি বই প্রকাশ করেছে যার মধ্যে প্রায় সবকটি তাদের নিজস্ব প্রকাশনা। এটি বর্তমানে বছরে প্রায় ৬০টির অধিক বই ও একটি ত্রৈমাসিক পত্রিকা প্রকাশ করে।
ইতিহাস
প্রতিষ্ঠানের প্রধান মাহাবুব রাহমান ঢাকা বিশ্ববিদ্যালয়ে পড়াকালীন সময়ে লেখালেখির সাথে যুক্ত ছিলেন, সম্পাদনার প্রতি প্রবল আগ্রহের কারণে বিশ্ববিদ্যালয়ের পাঠ শেষে তিনি একটি জাতীয় পত্রিকায় কাজ শুরু করেন এবং পাশাপাশি আদর্শ প্রতিষ্ঠার জন্য কাজ করতে থাকেন। ২০১৫ সালের শুরুতে তিনি পত্রিকার চাকরি ছেড়ে প্রকাশনা প্রতিষ্ঠান আদর্শ প্রতিষ্ঠায় মনোনিবেশ করেন। ঢাকার কাটাবনের আদর্শের প্রধান কার্যালয় অবস্থিত। করোনা মহামারী চলাকালীন সময়ে আদর্শ প্রকাশনী তাদের প্রকাশিত বইগুলোর পিডিএফ উন্মুক্ত করে দিয়েছিলো।
একুশের বইমেলায় স্টল না পাওয়া নিয়ে বিতর্ক
বাংলা একাডেমির সিদ্ধান্তের বিরুদ্ধে আদর্শ প্রকাশনী উচ্চ আদালতে একটি রিট করে। সেই রিটের প্রেক্ষিতে উচ্চ আদালত উপরোক্ত তিনটি বই ব্যতিরেকে আদর্শকে স্টল বরাদ্দ দেওয়ার জন্য বাংলা একাডেমিকে নির্দেশ দেয়। কিন্তু বাংলা একাডেমির আপীলের প্রেক্ষিতে প্রধান বিচারপতির সমন্বয়ে গঠিত সুপ্রীম কোর্টের আপীল বিভাগ সেই রায় স্থগিত করে।
রসময় মেমোরিয়াল উচ্চ বিদ্যালয়
রসময় মেমোরিয়াল উচ্চ বিদ্যালয় হচ্ছে বাংলাদেশের সিলেট জেলার একটি পুরোনো এবং ঐতিহ্যবাহী শিক্ষাপ্রতিষ্ঠান। সিলেট শহরের দাড়িয়াপাড়া এলাকায় বিদ্যালয়টি অবস্থিত। ঐতিহ্যবাহী এই বিদ্যালয়টি ১৯৩০ সালে প্রতিষ্ঠিত হয়।
প্রতিষ্ঠার পটভূমি
উনিশ শতকে ব্রিটিশবিরোধী "ভারত ছাড়" আন্দোলনের সময় তদানিন্তন জনশিক্ষা পরিচালক ক্যানিংহাম বিজ্ঞপ্তি জারি করেন যে, সরকারী মাধ্যমিক স্কুলে পড়তে হলে অভিভাবকদের জামিন দিতে হবে যে, তাদের সন্তানরা ব্রিটিশবিরোধী আন্দোলনে অংশ নিবে না। তখন সিলেটের দুর্গাকুমার পাঠশালায় কিছু সমাজসেবী আইনজীবীদের সহায়তায় পিপলস একাডেমী নামে একটি প্রাতঃকালীন বিদ্যালয় চালু করা হয়। বিদ্যালয়টি যে জায়গায় স্থানান্তরিত করা হয় সে ভিটা ছিল আইনজীবী প্যারিমোহন দাসের। প্যারীমোহন দাসের উক্ত ভিটা সিলেট টাউন ব্যাংক কর্তৃক বন্ধক থাকায় তার মৃত্যুর পর তা নিলামে তুলা হয়। শিক্ষা কার্যক্রম স্বাভাবিক রাখার স্বার্থে জগন্নাথপুর উপজেলার বিশিষ্ট জমিদার ব্রজেন্দ্র নারায়ন চৌধুরী উক্ত জায়গা ক্রয় করে তার পিতার(রসময় চৌধুরী) নামে উৎসর্গ করেন এবং নামকরন করেন "রসময় মেমোরিয়াল উচ্চ বিদ্যালয়"।
ক্যাম্পাস
রসময় মেমোরিয়াল উচ্চ বিদ্যালয় নিজস্ব ০.৮৬৩৪ একর জমির উপর প্রতিষ্ঠিত। ভবন সংখ্যা ৪টি, বিজ্ঞানাগার, কম্পিউটার ল্যাব, লাইব্রেরি, ছাত্রী মিলনায়তন, শিক্ষক মিলনায়তন, বিএনসিসি কক্ষ ছাড়াও শ্রেনিকক্ষ রয়েছে মোট ২২টি। ৬ষ্ঠ থেকে ৮ম শ্রেনি পর্যন্ত তিনটি করে শাখা চালু আছে। বিজ্ঞান, মানবিক এবং ব্যবসায় শিক্ষা শাখায় শিক্ষার্থীদের পাঠদান অব্যাহত রয়েছে। বর্তমানে বিদ্যালয়ে শিক্ষক ও শিক্ষিকার সংখ্যা ২২জন।
খেলাধুলা ও সাংস্কৃতিক কার্যক্রম
রসময় স্কুলে প্রতিবছর বার্ষিক ক্রীড়া প্রতিযোগিতা অনুষ্ঠিত হয়।
বিদ্যালয়ে বাংলা নববর্ষ এর অনুষ্ঠান প্রতিবছর বেশ জাকজমকভাবে উদযাপিত হয়। এছাড়াও বিভিন্ন বিশেষ দিবসে বিদ্যালয় র‍্যালি সহ বিভিন্ন আয়োজন করে থাকে।
কংগ্রুয়াম
থাম্ব|৩৬০×৩৬০পিক্সেল|নীল ও খয়েরী [[সমকোণী ত্রিভুজ দুটির অতিভুজের দৈর্ঘ্য যথাক্রমে 17 ও 13, যেখানে 13 হল উভয়ের সাধারণ বাহুর দৈর্ঘ্য, 7 হল খয়েরী সমকোণী ত্রিভুজের সমকোণ সংলগ্ন একটি বাহুর দৈর্ঘ্য এবং উভয়ের তৃতীয় বাহুটির দৈর্ঘ্য হল √120 যার বর্গ 120 সংখ্যাটি একটি কংগ্রুয়াম তথা (72, 132, 172) সমান্তর প্রগমনের সাধারণ অন্তর। একইভাবে তিনটি হলুদ বৃত্তের অন্তর্ভুক্ত বলয় দুটির ক্ষেত্রফল সমান যা কংগ্রুয়ামের π গুণ।]]
শুধু তিনটি বর্গসংখ্যা নিয়ে গঠিত কোন সমান্তর প্রগমনের সাধারণ অন্তরকে অর্থাৎ প্রগমনটির অন্তর্ভুক্ত দুটি ধারাবাহিক বর্গসংখ্যার অন্তরফলকে সংখ্যা তত্ত্বের ভাষায় কংগ্রুয়াম বলা হয়। যদি x, y এবং z এই তিনটি পূর্ণ সংখ্যার x2, y2 এবং z2 বর্গগুলো একটি সমান্তর প্রগমন গঠন করে তবে এদের সাধারণ অন্তর অর্থাৎ z2 − y2 = y2 − x2 হবে প্রগমনটির কংগ্রুয়াম। কংগ্রুয়াম নিজে কখনো বর্গ সংখ্যা হয় না।
কোন সমান্তর প্রগমনে বর্গসংখ্যা এবং ঐ বর্গসংখ্যার কংগ্রুয়ামসমূহ বের করার সমস্যাটিই কংগ্রুয়াম সমস্যা নামে পরিচিত। একে ডায়োফ্যান্টাইন সমীকরণের মাধ্যমে লেখা যায়। x, y ও z পূর্ণ সংখ্যা তিনটির ডায়োফ্যান্টাইন সমীকরণ হল:
যদি এই সমীকরণটি সত্য হয় তাহলে এর উভয় পক্ষই x2, y2 এবং z2 সংখ্যা তিনটি নিয়ে গঠিত অনুক্রমটির কংগ্রুয়ামের সমান।
সকল কংগ্রুয়াম এবং এসকল কংগ্রুয়াম সংশ্লিষ্ট সমান্তর প্রগমনগুলো বের করার জন্যে একটি পরামিতিকৃত সূত্র নির্ণয়ের মাধ্যমে ফিবোনাচ্চি কংগ্রুয়াম সমস্যাটির সমাধান করেছেন। এই সূত্রানুসারে সকল কংগ্রুয়াম একটি পিথাগোরাসীয় ত্রিভুজের চারগুণ। কোন সমকোণী ত্রিভুজের বাহুগুলো মূলদ সংখ্যা সেই সমকোণী ত্রিভুজের ক্ষেত্রফল যে ধনাত্মক পূর্ণ সংখ্যা সেই সংখ্যাটিই একটি কংগ্রুয়েন্ট সংখ্যা। কংগ্রুয়ামসমূহ কংগ্রুয়েন্ট সংখ্যার সাথে ওতোপ্রোতোভাবে জড়িত; প্রতিটি কংগ্রুয়াম একটি কংগ্রুয়েন্ট সংখ্যা এবং প্রতিটি কংগ্রুয়েন্ট সংখ্যা হল একটি মূলদ সংখ্যার বর্গের সাথে একটি কংগ্রুয়ামের গুণফল।
উদাহরণ
2, 10 এবং 14 এর বর্গ যথাক্রমে 4, 100 এবং 196; এই বর্গসংখ্যাগুলো যে সমান্তর প্রগমনটি (4, 100, 196) তৈরি করে তার সাধারণ অন্তর হল 96। এখানে 96 সংখ্যাটি একটি কংগ্রুয়াম।
ইতিহাস
একটি কংগ্রুয়ামের যে বর্গ হওয়া সম্ভব নয় সে ব্যাপারটি ফিবোনাচ্চি ভালভাবেই জানতেন, তবে এর পক্ষে তিনি কোন সন্তোষজনক প্রমাণ দিতে পারেন নি। জ্যামিতিকভাবে এর মানে হল, একটি পিথাগোরাসীয় ত্রিভুজের সমকোণ সংলগ্ন বাহু দুটির অন্য আরেকটি পিথাগোরাসীয় ত্রিভুজের সমকোণ সংলগ্ন বাহু ও অতিভুজ হওয়া সম্ভব নয়। ঘটনাক্রমে পিয়ের দ্য ফের্মা এর একটি প্রমাণ দেন যা এখন ফের্মার সমকোণী ত্রিভুজ উপপাদ্য নামে পরিচিত। ফের্মা এটাও অনুমান করেন যে, চারটি বর্গসংখ্যা নিয়ে গঠন করা যায় এরূপ কোন সমান্তর প্রগমন পাওয়া যাবে না; পরে যা লেওনার্ড অয়লার সঠিক প্রমাণ করেন।
পরামিতিকৃত সমাধান
কংগ্রুয়াম সমস্যার সমাধান উপর্যুক্ত পদ্ধতি দুটির মধ্যে কোন না কোনটির মাধ্যমে বের হবেই। যেমন: m = 3 এবং n = 1 ধরে 4mn(m2 −n2) সূত্র থেকে 96 কংগ্রুয়ামটি গঠন করা সম্ভব। অপরদিকে সর্বাপেক্ষা ক্ষুদ্র কংগ্রুয়াম 24 কে বর্গসংখ্যা 4 দ্বারা গুণ করে 96 কংগ্রুয়ামটি এবং বর্গসংখ্যা 9 দ্বারা গুণ করে 216 কংগ্রুয়ামটি পেতে পারি। (1, 25, 49) হল সর্বাপেক্ষা ক্ষুদ্র কংগ্রুয়াম 24 যুক্ত সমান্তর প্রগমন।
বার্নার্ড ফ্রেনিকেল ডি বেসি এই সমাধানের আরেকটি সূত্র দিয়েছেন। বার্নার্ড ফ্রেনিকেলের সূত্রানুসারে, x2, y2 এবং z2 বর্গ সংখ্যা তিনটি নিয়ে গঠিত সমান্তর প্রগমনের ক্ষেত্রে মধ্যম সংখ্যা y একটি পিথাগোরাসীয় ত্রিভুজের অতিভুজ হবে এবং x ও y সংখ্যা দুটি হবে ঐ পিথাগোরাসীয় ত্রিভুজেরই সমকোণ সংলগ্ন বাহুদ্বয়ের অন্তরফল ও যোগফল। উপরন্তু আলোচিত সমান্তর প্রগমনের কংগ্রুয়ামটি নিজে ঐ পিথাগোরাসীয় ত্রিভুজের ক্ষেত্রফলের চারগুণ হবে। যেমন: (3, 4, 5) হল একটি পিথাগোরাসীয় ত্রয়ী। (12 = 1, 52 = 25, 72 = 49) হল একটি সমান্তর প্রগমন যার কংগ্রুয়াম হল 24। মধ্যম সংখ্যা 5 হল (3, 4, 5) ত্রয়ীটি যে পিথাগোরাসীয় ত্রিভুজ তথা সমকোণী ত্রিভুজকে নির্দেশ করে তার অতিভুজ এবং 1 = 4 – 3 ও 7 = 4 + 3। পিথাগোরাসীয় ত্রিভুজটির ক্ষেত্রফল হল 6 এবং লক্ষ্যণীয় যে উদ্দিষ্ট কংগ্রুয়াম 24 = 6 × 4।
জৌয়ৌ কাঞ্জির তালিকা
জৌয়ৌ কাঞ্জি তালিকায় সর্বমোট ২,১৩৬টি কাঞ্জি অক্ষর রয়েছে। সংক্ষিপ্ততার জন্য প্রতি কাঞ্জির জন্য শুধুমাত্র একটি ইংরেজি অনুবাদ দেওয়া হল। শ্রেণী স্তম্ভ দ্বারা দেখানো হয়েছে কোন অক্ষর প্রাথমিক বিদ্যালয়ে শেখানো হয়, যার মধ্যে S-এর অর্থ হল মাধ্যমিক বিদ্যালয়ে পড়ানো হয়। এই তালিকা ওন'য়োমি এবং কুন'য়োমি নামক দুই রকম জাপানী পাঠ অনুযায়ী সাজানো হয়েছে। কুন'য়োমি পাঠে কাঞ্জি থেকে ওকুরিগানা পৃথক করার জন্য হাইফেন ব্যবহার করা হয়েছে। শিঞ্জিতাই শব্দের অর্থ নতুন বা বর্তমানের ব্যবহৃত কাঞ্জি অক্ষর এবং ক্যুউজিতাই শব্দের অর্থ পুরানো কাঞ্জি অক্ষর বা বর্তমানে অব্যবহৃত। এই তালিকায় কেবলমাত্র জাপান সরকার কর্তৃক গৃহীত কাঞ্জি অক্ষর স্থান পেয়েছে। তালিকাটিতে অপ্রচলিত পাঠগুলি বন্ধনীর ভেতরে স্থান দেখানো হয়েছে।
কুয়েতে অবস্থিত কূটনৈতিক মিশনের তালিকা
এটি কুয়েতে অবস্থিত কূটনৈতিক মিশনসমূহের একটি তালিকা। কুয়েত সিতিতে বর্তমানে ৯৭টি দূতাবাস রয়েছে, (অবৈতনিক কনস্যুলেট ব্যতীত)।
২০১৭ ফিফা অনূর্ধ্ব-২০ বিশ্বকাপ
২০১৭ ফিফা অনূর্ধ্ব-২০ বিশ্বকাপ হল ফিফার সদস্য দেশসমূহের অনূর্ধ্ব-২০ পুরুষ জাতীয় যুব দলসমূহের জন্য আয়োজিত ফিফা অনূর্ধ্ব-২০ বিশ্বকাপের ২১তম আসর। এবারের এই আন্তর্জাতিক ফুটবল প্রতিযোগিতাটি ২০১৭ সালের ২০ মে - ১১ জুন দক্ষিণ কোরিয়ায় অনুষ্ঠিত হয়।
জাপান ও মেক্সিকোর পরে দক্ষিণ কোরিয়া তৃতীয় দেশ, যে ফিফার পুরুষদের সকল আন্তর্জাতিক প্রতিযোগিতার আয়োজন করেছে। এর পূর্বে দক্ষিণ কোরিয়া ২০০১ ফিফা কনফেডারেশন কাপ, ২০০২ ফিফা বিশ্বকাপ ও ২০০৭ ফিফা অনূর্ধ্ব-১৭ বিশ্বকাপের আয়োজন করেছিল।
লিটল বাংলাদেশ
থাম্ব|নিউ হ্যাম্পশায়ার এবং ৩য় স্ট্রিটে লিটল বাংলাদেশ সাইনবোর্ড।|280x280পিক্সেল লিটল বাংলাদেশ মার্কিন যুক্তরাষ্ট্রের লস অ্যাঞ্জেলেস শহরের থার্ড স্ট্রিট ও আলেকজান্দ্রিয়া অ্যাভিনিউয়ের মাঝে অবস্থিত একটি এলাকা, যেটি ২০১০ সালে লস অ্যাঞ্জেলস শহর কর্তৃপক্ষ কর্তৃক 'লিটল বাংলাদেশ' নামে স্বীকৃতি লাভ করে। এটি শহরটিতে বসবাসকারী বাংলাদেশি বংশোদ্ভূত ব্যক্তিদের প্রাণকেন্দ্র। লিটল বাংলাদেশ এলাকায় বিভিন্ন রেস্টুরেন্ট, দোকান এবং আর্ট গ্যালারি অবস্থিত। আশেপাশের এলাকায় থাকা কলেজ ও 'ইসলামিক সেন্টার অফ সাউদার্ন ক্যালিফর্নিয়ার' মতো বড় মসজিদ থাকায় ষাটের দশক থেকেই এই এলাকায় অভিবাসী বাংলাদেশিরা বসবাস করতে শুরু করেন।
সিটি অব লস অ্যাঞ্জেলেসের ফাইল নম্বর ০৮-২৮৮৫ তারিখ আগস্ট ২০, ২০১০ আদেশ বলে লস অ্যাঞ্জেলেস শহরের থার্ড স্ট্রিটের নিউ হ্যাম্পশায়ার থেকে আলেকজান্দ্রিয়া পর্যন্ত এলাকাকে  লিটল বাংলাদেশ’ হিসেবে ঘোষণা করা হয়। লিটল বাংলাদেশের আশপাশে রয়েছে বেশ কয়েকটি বাংলাদেশি ব্যবসাপ্রতিষ্ঠান। তন্মধ্যে উল্লেখযোগ্য হল: দেশি, আলাদিন, এশিয়ান মার্ট, স্বদেশ, বাংলাবাজার ইত্যাদি।
'লিটল বাংলাদেশ'কে লস অ্যাঞ্জেলসের বুকে এক টুকরো বাংলাদেশ বললে অত্যুক্তি করা হবে না। লিটল বাংলাদেশে ছয় হাজারেরও অধিক বাংলাদেশি বংশোদ্ভূত পরিবার বাস করে।
জ্যানেট ফ্রাঙ্কলিন
জ্যানেট ফ্রাঙ্কলিন (Janet Franklin; জন্ম: ৮ জুলাই ১৯৫৯; জন্মস্থান: ফ্রাঙ্কফুর্ট, জার্মানি ) একজন আমেরিকান ভূগোলবিদ, উদ্ভিদবিদ এবং ভূদৃশ্য বাস্তুবিদ (landscape ecologist)। তিনি বর্তমানে ক্যালিফোর্নিয়া বিশ্ববিদ্যালয়, রিভারসাইড -এর উদ্ভিদতত্ত্ব এবং উদ্ভিদবিজ্ঞান বিভাগের জৈবভূগোল বিষয়ের একজন স্বনামধন্য অধ্যাপক হিসেবে কর্মরত আছেন।
উদ্ভিদ-আচ্ছাদিত অঞ্চল সম্পর্কে বোঝা ও তার মডেল তৈরির উদ্দেশ্যে দূর-অনুধাবন পদ্ধতির ব্যবহারই ফ্রাঙ্কলিনের কর্মকাণ্ডের মূল কেন্দ্রবিন্দু। ভূদৃশ্যে মানবসৃষ্ট পরিবর্তন অধ্যয়ন এবং পূর্বাভাসভিত্তিক উদ্ভিদ ম্যাপিং (predictive vegetation mapping)-এ তার উল্লেখযোগ্য অবদান রয়েছে। সাম্প্রতিক কালে তার কাজের প্রধান লক্ষ্য হচ্ছে জলবায়ু পরিবর্তন (ঘটমান এবং ঐতিহাসিক উভয় ধরনের)।
ফ্রাঙ্কলিন যুক্তরাষ্ট্রের ন্যাশনাল অ্যাকাডেমি অফ সায়েন্স (জাতীয় বিজ্ঞান পরিষদ) এর একজন সদস্য এবং অ্যামেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স (বিজ্ঞানের অগ্রগতি বিষয়ক আমেরিকান সমিতি) ও অ্যামেরিকান অ্যাকাডেমি অফ আর্টস অ্যান্ড সায়েন্সেস (আমেরিকান শিল্পকলা ও বিজ্ঞান পরিষদ) এর একজন ফেলো। বর্তমানে ডাইভার্সিটি অ্যান্ড ডিস্ট্রিবিউশন্স (বাংলায় বৈচিত্র্য এবং বণ্টন) নামক অধিক সমাদৃত জৈবভূগোল বিষয়ক একটি সাময়িকীর প্রধান সম্পাদকও তিনি।
পেশাগত জীবন
বায়ু-চিত্র (aerial photographs) হতে পাইন গাছের বিভিন্ন প্রজাতির মধ্যে পার্থক্য ধরতে পারার ক্ষমতার কারণে একজন অধ্যাপক যখন তাকে ডক্টরেট প্রার্থী হিসেবে নিজের অধীনে কাজ করার সুযোগ দেন, তখন থেকেই দূর অনুধাবন নিয়ে ফ্রাঙ্কলিনের কাজের সূত্রপাত ঘটে।
১৯৮৮ সালে শিক্ষক ও গবেষক হিসেবে তিনি স্যান ডিয়েগো স্টেট বিশ্ববিদ্যালয়ে যোগ দেন, যেখানে তিনি ২০০৯ সাল পর্যন্ত কর্মরত ছিলেন। তার ১৯৯৫ সালে প্রকাশিত “প্রেডিক্টিভ ভেজিটেশন ম্যাপিং : মডেলিং অফ বায়োস্প্যাশিয়াল প্যাটার্নস ইন রিলেশন টু এনভায়রনমেন্টাল গ্রেডিয়েন্টস” (Predictive vegetation mapping: geographic modeling of biospatial patterns in relation to environmental gradients) – শীর্ষক গবেষণা নিবন্ধটিকে আধুনিক দূর-অনুধাবন ভিত্তিক ভূদৃশ্য বাস্তুশাস্ত্রের (landscape ecology) ভিত্তিপ্রস্তর হিসেবে বিবেচনা করা হয়। ২০০৯ সালে তিনি অ্যারিজোনা স্টেট বিশ্ববিদ্যালয়ের ভূগোল বিভাগের অধ্যাপক হিসেবে নিযুক্ত হন, এবং ২০১৫ সালে তিনি সেখানে বিশিষ্ট অধ্যাপক (Regent's Professor) পদে আসীন হন। ২০১৪ থেকে ২০১৬ সাল পর্যন্ত তিনি আন্তর্জাতিক ভূদৃশ্য বাস্তুবিদ্যা সমিতি’র (International Association of Landscape Ecology) যুক্তরাষ্ট্র শাখার প্রেসিডেন্ট হিসেবে দায়িত্ব পালন করেন। তার কিছু কিছু গবেষণা আবার ওয়েস্ট ইন্ডিজ ও পলিনেশিয়া দ্বীপপুঞ্জের বাস্তুতন্ত্রকেন্দ্রিক। ২০১৭ সালে তিনি ক্যালিফোর্নিয়া বিশ্ববিদ্যালয়, রিভারসাইড এ যোগ দেন।
নির্বাচিত কর্ম
ফ্রাঙ্কলিন তার কর্মজীবনে একটি বই এবং একশ' বিশটিরও বেশি নিরীক্ষক-পর্যালোচিত (peer-reviewed) অ্যাকাডেমিক নিবন্ধের রচয়িতা।
জলবায়ু মনস্তত্ত্ব
জলবায়ু মনস্তত্ত্ব এমন একটি ক্ষেত্র যার লক্ষ্য জলবায়ু পরিবর্তন,জীব বৈচিত্র্য হ্রাস এবং তার ফলস্বরূপ প্রভাবের প্রতিক্রিয়া হিসাবে সৃষ্ট মনস্তাত্ত্বিক প্রক্রিয়াগুলি সম্পর্কে আমাদের বোধগম্যতার উন্নতি করা। এটি জলবায়ু পরিবর্তন সম্পর্কে জনগণকে আকৃষ্ট করার জন্য সৃজনশীল উপায়গুলি উন্নীত করতে চায়; ব্যক্তিগত, সম্প্রদায়িক, সাংস্কৃতিক এবং রাজনৈতিক পর্যায়ে পরিবর্তনে অবদান রাখে;কর্মী, বিজ্ঞানী এবং নীতিনির্ধারকদের কার্যকর পরিবর্তন আনতে সমর্থন করে; বর্তমানে ও ভবিষ্যতে জলবায়ু পরিবর্তনের ধ্বংসাত্মক প্রভাবগুলির ফলে মনস্তাত্ত্বিক স্থিতিশীলতা প্রতিপালন করতে চায়।
মেয় গড হ্যাভ মার্সি আপন ইউর সোল
thumb|right|355px|১৯১২ সালে, বিষপ্রয়োগকারী [[ফ্রেডরিক সেডনকে (বামে) কালো টুপি পরিধানকৃত জনাব বিচারক বাকনিল (ডানে) কর্তৃক মৃত্যুদণ্ডের ঘোষণা দেওয়া হয়]] মেয় গড হ্যাভ মার্সি আপন ইউর সোল (May God have mercy upon your soul; যার আক্ষরিক অর্থ: "ঈশ্বর যেন আপনার আত্মাকে ক্ষমা করেন") হলো একটি বাক্যাংশ যা বিভিন্ন আইনগত পর্যায়ে আদালতে একজন ব্যক্তিকে মৃত্যুদণ্ডযোগ্য অপরাধের জন্য দোষীর মৃত্যুদণ্ড ঘোষণা করে বিচারক দ্বারা ব্যবহার করা হয়। বাক্যাংশটির উৎপত্তি ঘঠে ইস্রায়েল যুক্তরাজ্যে বেট ডিন কর্তৃক ঈশ্বরকে আইনের শীর্ষস্থানীয় ক্ষমতাধিকারের গুণের ব্যাখ্যার থেকে। এই বাক্যাংশের ব্যবহার পরবর্তীতে ইংল্যান্ড এবং ওয়েলসের আইনগত ব্যবস্থা এবং সেখান থেকে, মৃত্যুদণ্ড ঘোষণার সময় ব্রিটিশ সাম্রাজ্যের উপনিবেশগুলি জুড়ে ছড়িয়ে পড়ে।
জলবায়ু মনস্তত্ত্ব
জলবায়ু মনস্তত্ত্ব গবেষণা এবং অনুশীলনের একটি ট্রান্স-ডিসিপ্লিনারি পদ্ধতি। এটি জলবায়ু পরিবর্তনের ক্রমবর্ধমান হুমকির বিষয়ে যথাযথ ব্যবস্থা গ্রহণে সমাজের সর্বস্তরের অনীহার উপরে গুরুত্ব দেয়। এটি সমস্যাটিকে এমনভাবে দেখছে যার একটি গভীরতর পদ্ধতির প্রয়োজন, যা জ্ঞানভিত্তিক বা আচরণগত পদ্ধতির দ্বারা প্রভাবিত "তথ্য ঘাটতি" হিসাবে দেখার চেয়ে বরং আমাদের জানার এবং আচরণের জন্য প্রতিরোধের পরীক্ষা করে। এটি মানুষের আবেগ, পরিচয় এবং সাংস্কৃতিক অনুমানের তাৎপর্যকে জোর দেয়।অধিকন্তু,  এটি মানবিক বিষয়টিকে তাদের সামাজিক এবং পরিবেশগত প্রেক্ষাপটের সাথে যুক্ত হিসাবে স্বীকার করে।
এই পদ্ধতির লক্ষ্যগুলি পূরণ করতে এবং তার পদ্ধতির বিকাশের জন্য, জলবায়ু মনস্তত্ত্ব বিস্তৃত দৃষ্টিকোণকে আকর্ষণ করে, যার মধ্যে রয়েছে: সাহিত্য, দর্শন, বিশ্ব ধর্ম, কলা, মানবিকতা এবং পদ্ধতির চিন্তাভাবনা। এই পদ্ধতির মূল কেন্দ্র হলো বিভিন্ন মনোরোগ সম্পর্কিত ঐতিহ্য এবং মনো-সামাজিক অধ্যয়নের উপর ভিত্তি করে, জলবায়ু মনোবিজ্ঞানীদের মানুষের চিন্তাভাবনা, অনুপ্রেরণা এবং আচরণগুলিকে প্রভাবিত করে এমন অনবহিত বা অজ্ঞাত অনুভূতি এবং প্রক্রিয়াগুলি বুঝতে দেয়া। এটি বিশেষত সেসব প্রক্রিয়াগুলির জন্য প্রযোজ্য যা বৃহত্তর সমাজ ও সংস্কৃতির বিস্তৃত প্রসঙ্গে প্রকাশিত হয়।
জলবায়ু পরিবর্তন এবং সংবেদনশীল প্রতিক্রিয়াগুলি
জলবায়ু পরিবর্তন যেহেতু বায়োস্ফিয়ার এবং মানবজীবন উভয়ের জন্য ক্রমবর্ধমান আশঙ্কাজনক হয়ে উঠছে, তাই এর প্রতিক্রিয়াতে জাগ্রত অনুভূতিগুলি অনুসন্ধানের কেন্দ্রবিন্দু। দৃঢ়, কঠিন আবেগ যেমন বিষাদ, শোক, অপরাধবোধ, পরাজয়ের অনুভূতি এবং উদ্বেগ জলবায়ু পরিবর্তনের দ্বারা সৃষ্ট হুমকির সাধারণ প্রতিক্রিয়া। এই বিভিন্ন আবেগগুলি সম্মিলিতভাবে সাহিত্যে জলবায়ু সঙ্কট হিসাবে উল্লেখ করা হয়েছে।
জলবায়ু পরিবর্তনের সাথে সম্পর্কিত এই আবেগগুলির মধ্যে অনেকগুলি স্বাধীনভাবে অধ্যয়ন করা হয়েছে। ক্ষতির অনুভূতিগুলি বহুমুখী হিসাবে চিহ্নিত করা হয়েছে এবং খুব শীঘ্রই ক্ষতি হওয়ার পাশাপাশি প্রকৃত ধ্বংস হওয়ার পূর্বাভাস হিসেবে সৃষ্টি হতে পারে। এর সাথে সম্পর্কিত ‘আগাম শোক’ অন্বেষণ করা হয়েছে। অন্যত্র,বাস্তুসংস্থান সংক্রান্ত ধ্বংসের প্রতিক্রিয়াতে শোক ও সঙ্কটের অনুভূতিগুলিকে ‘সোলাস্টালজিয়া’ এবং স্থানীয় পরিবেশ দূষণের প্রতিক্রিয়াকে ‘পরিবেশগত বিষাদ’ বলা হয়েছে।
তবে জলবায়ু পরিবর্তনের প্রতিক্রিয়ার অনুভূতিগুলি এবং এর বিস্তৃত শাখাপ্রশাখা অবিকশিত বা সম্পূর্ণরূপে স্বীকৃত নাও হতে পারে। এটি বিশেষত তরুণদের এবং যারা চিকিৎসায় যোগ দেন তাদের মাঝে হতাশা এবং উদ্বেগের অচেতন অনুভূতির ফলস্বরূপ পর্যবসিত হতে পারে। কেউ একজন কি অনুভব করছে তার নাম দেওয়া এটি শক্ত করে তোলে, তাই এটি সাধারণত পরিবেশ-উদ্বেগ হিসাবে অভিহিত হয় - বিশেষত যখন এই নেতিবাচক প্রভাবটি ঘুমের ব্যাধি এবং উদ্দীপনাজনিত চিন্তার মতো তীব্র আকার ধারণ করে।বেদনারেক পরামর্শ দিয়েছেন যে, পরিবেশ-উদ্বেগকে চিকিৎসার প্রয়োজন এমন একটি রোগবিদ্যা হিসাবে দেখার পরিবর্তে এটিকে একটি অভিযোজিত, স্বাস্থ্যকর প্রতিক্রিয়া হিসাবে গণ্য করা উচিত।
জলবায়ু পরিবর্তনের অদেখা বা অধরা দিকগুলির প্রতিক্রিয়া হিসাবে সৃষ্ট আবেগকে ধারণা করা প্রায়শই কঠিন। তাত্ত্বিক পদ্ধতিতে পরামর্শ দেওয়া হয়েছে যে এটি একটি ‘হাইপারঅবজেক্ট’ নামে পরিচিত, কারণ জলবায়ু পরিবর্তন একটি বৃহৎ নির্মাণের অংশ, যা মানবিক চেতনা সম্পূর্ণরূপে উপলব্ধি করতে পারেনা। এই জাতীয় ‘অচেতন জ্ঞান’ এবং তাদের অচেতন, অনাবিষ্কৃত, মানসিক প্রভাবের সাথে জড়িত থাকার জন্য জলবায়ু মনোবিজ্ঞানীদের ব্যবহৃত একটি কৌশল হল "সামাজিক স্বপ্ন দেখানো"।
বর্তমান ও ভবিষ্যৎ উভয় ক্ষেত্রেই জলবায়ু পরিবর্তন এবং এর ধ্বংসাত্মক প্রভাব সম্পর্কে সচেতনতা প্রায়শই অভিভূত করে। যখন জলবায়ু পরিবর্তনের ফলে সম্প্রদায়গুলি প্রায়শই প্রাকৃতিক দুর্যোগে আক্রান্ত হয়, তখন তাদের মানসিক স্বাস্থ্যের উপর একটি দৃঢ়, প্রত্যক্ষ প্রভাব পড়ে কারণ তাদের ক্ষতিকারক প্রভাবগুলির সাথে খাপ খাইয়ে নিতে হয়। এটি সম্প্রদায় এবং ব্যক্তিগত উভয়ের মধ্যে স্থিতিস্থাপকতা বিকাশের ফলে একটি ইতিবাচক প্রভাবও হতে পারে। গবেষকরা কীভাবে এটি ঘটে তার পদ্ধতিগুলি বুঝতে আগ্রহী। সংকট ও দুর্যোগের ক্ষেত্রে ব্যক্তি ও সমাজ কীভাবে প্রতিক্রিয়া জানায় তা সাহিত্যে খতিয়ে দেখা গেছে যে যখন সংবেদনশীল অভিজ্ঞতার উপর প্রক্রিয়া এবং প্রতিফলন করার অবকাশ ছিল, তখন এই বর্ধিত আবেগগুলি অভিযোজিত ছিল। তদ্ব্যতীত, এরপরে এটি বৃদ্ধি এবং স্থিতিস্থাপকতার দিকে পরিচালিত করে। ডপপেল্ট সমাজতন্ত্রের বৈশিষ্ট্য হিসাবে ‘রূপান্তরিত স্থিতিস্থাপকতা’ এর পরামর্শ দিয়েছিলেন, যেখানে প্রতিকূলতা জীবনের নতুন অর্থ ও দিকনির্দেশনার জন্য অনুঘটক হিসাবে কাজ করে যা ব্যক্তি এবং সম্প্রদায়ের উভয়  ক্ষেত্রেই পূর্বের স্তরের তুলনায় উন্নতি মূলক পরিবর্তন সাধন করে।
জলবায়ু পরিবর্তন এবং মনস্তাত্ত্বিক প্রতিরক্ষা
জলবায়ু পরিবর্তনে একজনের কর্ম যে অবদান রাখে তার উপলব্ধি তাদের স্বার্থ কে হুমকির মধ্যে ফেলে এবং তাদের মানসিক বিশুদ্ধতার সাথে আপস করতে পারে। স্বার্থের হুমকির ফলে প্রায়শই ‘অস্বীকৃতি' তৈরি হতে পারে - যা সমাজের সমস্ত স্তর জুড়ে প্রকাশিত বৈজ্ঞানিক প্রমাণগুলি মেনে নিতে এবং প্রত্যাখ্যান করতে অস্বীকার করে। জলবায়ু পরিবর্তনের জন্য সরাসরি দায়বদ্ধ কর্মকাণ্ডে দৃঢ় কায়েমী আগ্রহসম্পন্ন বৃহৎ সংস্থাগুলি, যেমন জীবাশ্ম জ্বালানী সংস্থাগুলি ভুল তথ্য প্রচারের মাধ্যমে জলবায়ু পরিবর্তন অস্বীকারকেও প্রচার করতে পারে।
জলবায়ু পরিবর্তনের জন্য অত্যধিক সংবেদনশীল প্রতিক্রিয়া থেকে নিজেকে রক্ষা করতে অস্বীকৃতিটি ব্যবহৃত হয় যা স্বতন্ত্র স্তরে প্রকাশিত হয়। এটিকে প্রায়শই প্রাসঙ্গিক সাহিত্যে "মৃদু অস্বীকার" বা "অস্বীকৃতি" হিসাবে উল্লেখ করা হয়। এখানে জলবায়ু পরিবর্তনের ঝুঁকিগুলি নিখুঁত বুদ্ধিগত উপায়ে অনুভব করা হয় যেখানে চেতনা অনুভূতি থেকে বিচ্ছিন্ন হয়ে যায় এবং যার ফলস্বরূপ কোনও মানসিক অস্থিরতা থাকেনা। অস্বীকৃতি বিভিন্ন ধরনের মনস্তাত্ত্বিক প্রক্রিয়াগুলির দ্বারা প্ররোচিত হতে পারে যার মধ্যে রয়েছে: দায়িত্বের অপসারণ, যৌক্তিকীকরণ, ধারণাগত বিকৃতি, ইচ্ছামত চিন্তাভাবনা এবং প্রয়োগ। এই সবগুলো মোকাবিলা করা এড়ানোর উপায়।
অপরিহার্য মোকাবেলার তিনটি প্রধান রূপ রয়েছে: সক্রিয় মোকাবেলা, যা একটি চাপজনক পরিস্থিতি মোকাবেলার জন্য প্রত্যক্ষ পদক্ষেপ; গ্রহণযোগ্যতা, যা চাপযুক্ত বাস্তবতার জ্ঞানভিত্তিক এবং সংবেদনশীল স্বীকৃতি; এবং জ্ঞানভিত্তিক পুনর্ব্যাখ্যা, যার মধ্যে পড়াশোনা বা ইতিবাচক পুনঃনির্মাণ জড়িত। সক্রিয় এবং প্রতিক্রিয়াশীল মোকাবিলার মধ্যে একটি পার্থক্যও তৈরি করা যেতে পারে। সক্রিয় মোকাবিলা, যা প্রত্যাশিত অভিযোজন বা মানসিক প্রস্তুতি হিসাবেও পরিচিত, কোনও ঘটনার প্রত্যাশায় তৈরি করা হয়। অন্যদিকে,প্রতিক্রিয়াশীল মোকাবিলা ঘটনার সময় বা পরে করা হয়।
জলবায়ু মনোবিজ্ঞানীরা বিবেচনা করেন যে কীভাবে মোকাবেলা করা প্রতিক্রিয়াগুলি কেবল ব্যক্তিগতভাবে নয়, বিস্তৃত পরিবেশ এবং বাস্তুতন্ত্রের জন্যও অভিযোজিত বা অনভিযোজিত হতে পারে। আরও স্পষ্টভাবে, প্রতিক্রিয়াগুলি কি ইতিবাচক মানসিক সমন্বয় কে উৎসাহ দেয় এবং উপযুক্ত এবং আনুপাতিক পরিবেশ-সংক্রান্ত ক্রিয়াকে উৎসাহিত করে, নাকি তারা ব্যক্তিকে তার নিষ্ক্রিয়তার ক্ষেত্রে সমর্থন করার জন্য এবং প্রয়োজনীয়, মৌলিক পরিবর্তনগুলি থেকে বিরত থাকার জন্য কাজ করে?
মনো-সামাজিক দৃষ্টিভঙ্গি এবং প্রতিরক্ষা
জলবায়ু মনস্তত্ত্বের একটি মনো-সামাজিক দৃষ্টিভঙ্গি জলবায়ু পরিবর্তনের বিষয়ে মানুষের প্রতিক্রিয়া যেমন মান,বিশ্বাস এবং আস্থা এগুলোর অভ্যন্তরীণ, মনস্তাত্ত্বিক কারণ এবং বহিরাগত, সামাজিক-সাংস্কৃতিক কারণগুলির মধ্যে আন্তঃপরিচয় পরীক্ষা করে। তদুপরি, এটি গবেষণা বিষয়গুলির স্পষ্ট অভিজ্ঞতা বোঝার জন্য একটি স্বতন্ত্র গুণগত পদ্ধতি উপস্থাপন করে, যা গবেষকরা জলবায়ু পরিবর্তন এবং পরিবেশ ধ্বংসকে সমাজের বিভিন্ন গোষ্ঠী দ্বারা কীভাবে অনুভব করা হয় তা তদন্ত করার জন্য গ্রহণ করেছে। এই ক্ষেত্রে, স্পষ্ট  অভিজ্ঞতা বলতে অনুভূতি, চিন্তাভাবনা, কল্পনা এবং অর্থ কাঠামোগুলিকে বোঝায় যা এই অভিজ্ঞতাগুলিকে প্রভাবিত করে এবং এর দ্বারা প্রভাবিত হয়।
আবহমান জলবায়ু অস্থিতিশীলতার প্রতিক্রিয়া মোকাবিলা করা হলো মনো-সামাজিক ঘটনা, যা কেবল বিচ্ছিন্ন মানসিক প্রক্রিয়া নয় বরং সাংস্কৃতিকভাবে সামাজিক নিয়মাবলী এবং কাঠামো দ্বারা অনুমোদিত এবং প্রতিপালিত। উদাহরণস্বরূপ, আধুনিক গণ ভোক্তাবাদ একটি বিশ্বায়িত, নিয়ন্ত্রণহীন অর্থনীতির প্রয়োজন দ্বারা নির্ধারিত হয়, তবুও এটি জলবায়ু পরিবর্তনের অন্যতম চালিকা শক্তি। প্রস্তাবিত হয়েছে যে এই যত্নহীন সংস্কৃতি একটি আদর্শগত ফাংশন তৈরি করে গ্রাহকদের অত্যধিক উদ্বেগ এবং নৈতিক অশান্তি অনুভব থেকে বিরত রাখে।
সাংস্কৃতিক প্রক্রিয়াগুলি শক্তিশালী অনুভূতিগুলি নিয়ন্ত্রণ করার বিভিন্ন উপায়কে সমর্থন করে যা অন্যথায় সম্ভাব্য হুমকির সচেতনতা দ্বারা প্রকাশিত হবে। এর মধ্যে রয়েছে দৃঢ়,সংযুক্ত সাংস্কৃতিক অনুমান যেমন অভিহিতকরণ, ব্যতিক্রমবাদ এবং অগ্রগতিতে বিশ্বাস। অভিহিতকরণ হলো এমন একটি বিশ্বাস যা উন্নত ও বিকাশমান মানব সমাজের অসম সম্পর্কের মধ্যে সংযুক্ত এবং যেখানে নির্দিষ্ট গোষ্ঠী বা প্রজাতি অন্যদের চেয়ে বেশি যোগ্য হওয়ার দাবি রাখে। ব্যাতিক্রমবাদ হল একটি ধারণা যে একের প্রজাতি, জাতি, জাতিগত গোষ্ঠী বা ব্যাক্তিগত স্বার্থ হলো অসাধারণ,তাই এটি অন্যদের জন্য প্রযোজ্য বিধিগুলি থেকে বিরত থাকে, যা সম্পদের ব্যবহারের প্রাকৃতিক সীমা লঙ্ঘনের লাইসেন্স দেয়। শিল্পোত্তর পরবর্তী মতাদর্শের একটি মূল উপাদান অগ্রগতিতে বিশ্বাস,যা একটি দৃঢ় বিশ্বাসে পর্যবসিত করে যে বিজ্ঞান এবং প্রযুক্তি প্রতিটি সমস্যা সমাধান করতে পারে, সুতরাং ইচ্ছাবাদী চিন্তাভাবনা এবং মিথ্যা আশাবাদকে উৎসাহিত করে।
অনুশীলনে জলবায়ু মনোবিজ্ঞান
জলবায়ু পরিবর্তনের প্রতিক্রিয়ায় মানুষের মনস্তাত্ত্বিক প্রক্রিয়াগুলিকে যথাযথভাবে সম্বোধন করার জন্য, জলবায়ু মনোবিজ্ঞানীরা চিকিৎসা, শিক্ষামূলক এবং যোগাযোগ অনুশীলনের নতুন ধরনগুলিতে কাজ করছেন। এগুলি মনো-সামাজিক ধারণা এবং পদ্ধতিগুলির পাশাপাশি বিভিন্ন ধরনের চিকিৎসাগত পদ্ধতির দ্বারা অবহিত করা হয়।
কার্বন কথোপকথন অত্যন্ত কঠিন একটি মনো-সামাজিক প্রকল্প যা কার্বন হ্রাস এবং কমানোর প্রক্রিয়ার কার্যকারিতা সম্বোধন করার চেষ্টা করে এবং একই সাথে জটিল আবেগ এবং সামাজিক চাপগুলিকে সম্বোধন করে। ২০০৬ সালে প্রকল্পটির সূচনা হওয়ার পরে, এটি হাজার হাজার লোকের সাথে বিকশিত ও জড়িত হয়েছে,যা আগামীর জন্য সময়? বইয়ের সেই অভিজ্ঞতাগুলির একটি সারমর্ম তৈরি করেছে। প্রকল্পটির সাফল্য এবং সীমাবদ্ধতার একটি ওভারভিউ বাচস এবং তার সহকর্মীরা পরিচালনা করেছিলেন।
অনুশীলনের আর একটি অংশ হলো চলমান সম্প্রদায়ী গোষ্ঠী এবং কর্মশালা কর্মসূচির মাধ্যমে জলবায়ু পরিবর্তনের সাথে সংযুক্ত প্রতিক্রিয়া সহজ করে তোলা। এগুলি জোয়ানা ম্যাসির প্রভাবশালী কাজ বিশেষত দ্য ওয়ার্ক দ্যাট রিকানেক্টস এবং অ্যাক্টিভ হোপ এর উপর ভিত্তি করে তৈরি হয়েছে।
সাম্প্রতিক বছরগুলিতে, জলবায়ু মনোবিজ্ঞানীরা কর্মীদের, বিশেষত যারা সমাজ জুড়ে পরিবেশবাদী আচরণের সমর্থনে সক্রিয় তাদের জন্য সমর্থন দলগুলিকে সহায়তা করছেন। তারা সহযোগিতামূলক তদন্ত এর মতো উদ্যোগের বিকাশ করছেন যা মনস্তাত্ত্বিক ঘটনা নিয়ে গবেষণা করার একটি পদ্ধতি, যেখানে অংশগ্রহণকারীরা সম্পূর্ণরূপে জড়িত এবং সহ-গবেষক হিসাবে কাজ করে,এক ধরনের উন্নত, গুণগত ডেটার বৃহত্তর পরিসরকে অনুমোদন দেয়।
সেম্যুর নার্স
সেম্যুর ম্যাকডোনাল্ড নার্স (Seymour Nurse; জন্ম: ১০ নভেম্বর, ১৯৩৩ - মৃত্যু: ৬ মে, ২০১৯) বার্বাডোসের সেন্ট মাইকেল এলাকার জ্যাক-মাই-ন্যানি গ্যাপে জন্মগ্রহণকারী বিখ্যাত ও সাবেক ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৬৯ সময়কালে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোসের প্রতিনিধিত্ব করেছেন ‘ক্যাসো’ ডাকনামে পরিচিত সেম্যুর নার্স। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ-ব্রেক বোলিংয়ে পারদর্শীতা দেখিয়েছেন তিনি।
১৯৫৮ থেকে ১৯৭১-৭২ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছেন। এ সময়ে ১৪১টি প্রথম-শ্রেণীর খেলায় অংশ নিয়ে ৪৩.৯৩ গড়ে নয় সহস্রাধিক রান সংগ্রহ করেছেন তিনি। সমগ্র খেলোয়াড়ী জীবনে ২৯টি টেস্টে অংশগ্রহণ করার সুযোগ পেয়েছেন সেম্যুর নার্স। ১৭ ফেব্রুয়ারি, ১৯৬০ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে সেম্যুর নার্সের।
শক্ত মজবুত দৈহিক গড়নের অধিকারী ছিলেন তিনি। মূলতঃ মাঝারিসারিতে ব্যাট করতে স্বাচ্ছন্দ্যবোধ করতেন। প্রয়োজনে ব্যাটিং উদ্বোধনেও মাঠে নামতেন। ডানহাতি আক্রমণধর্মী ব্যাটসম্যান হিসেবে তার বেশ সুনাম ছিল। ক্রিকেটের সর্বোচ্চ স্তরে তুলনামূলকভাবে বেশ দেরীতে প্রবেশ করেছেন। একইভাবে ১৯৬৯ সালে আকস্মিকভাবে তার টেস্ট ক্রিকেট থেকে বিদায় নেয়াও ক্রিকেটবোদ্ধাদের বিস্ময়ের কারণ হয়ে দাঁড়ায়।
অতি সুপরিচিত এম্পায়ার ক্রিকেট ক্লাবের অন্যতম সদস্য ছিলেন সেম্যুর নার্স। ক্লাবের দলীয় সঙ্গী এভারটন উইকসের কাছ থেকে প্রভূতঃ সহায়তা পেয়েছেন তিনি। ১৯৫৮ সালে বার্বাডোসের পক্ষে প্রথম-শ্রেণীর ক্রিকেটে অভিষেক ঘটে তার। পরের বছরই সফররত ইংরেজ দলের বিপক্ষে বার্বাডোসের সদস্যরূপে দূর্দান্ত দ্বি-শতক রানের ইনিংস খেলে সকলের প্রশংসা কুড়ান। ফলশ্রুতিতে তাকে দ্রুত ওয়েস্ট ইন্ডিজের টেস্ট দলে ঠাঁই দেয়া হয়। তবে, ১৯৬৬ সালের পূর্ব-পর্যন্ত পরবর্তী পাঁচ বছর দলের নিয়মিত সদস্য হিসেবে খেলতে যথেষ্ট বেগ পেতে হয়েছিল। ১৯৬৬ সালে দলের সাথে ইংল্যান্ড গমন করেন। সেখানে ধারাবাহিকভাবে আন্তর্জাতিক ক্রিকেট অঙ্গনে নিজেকে মেলে ধরতে সক্ষম হন।
নিজের স্বর্ণালী সময়েই টেস্ট ক্রিকেট থেকে অবসর গ্রহণের কথা জানান দেন। এর ঠিক পূর্বেই তিন টেস্টের সিরিজে নিউজিল্যান্ডীয় বোলারদের বিপক্ষে একচ্ছত্র প্রাধান্য বিস্তার করেন। নিজের শেষ টেস্ট ইনিংসে ২৫৮ রান করেছিলেন। এ সংগ্রহটি যে-কোন টেস্ট ক্রিকেটারের শেষ টেস্ট ইনিংসের মধ্যে সর্বোচ্চরূপে পরিগণিত হয়ে আসছে।
টেস্ট ক্রিকেট থেকে অবসর নেয়ার পর ক্লাব পর্যায়ের ক্রিকেটে অংশ নিতে থাকেন। পাশাপাশি বার্বাডোসের পক্ষেও খেলা চালিয়ে যান। খেলোয়াড়ী জীবন থেকে অবসর গ্রহণের পর বার্বাডোস দলের ব্যবস্থাপনা ও প্রশিক্ষণের দায়িত্বভার তার ওপর বর্তায়। এছাড়াও, বার্বাডোস জাতীয় ক্রীড়া সংস্থার প্রধান কোচ হিসেবে নিযুক্তি পান। ১৯৬৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন সেম্যুর নার্স।
শৈশবকাল
১০ নভেম্বর, ১৯৩৩ তারিখে বার্বাডোসের সেন্ট মাইকেলে সেম্যুর নার্সের জন্ম। অত্যন্ত দরিদ্র পরিবারের সন্তান ছিলেন তিনি। তার পিতা কাঠমিস্ত্রীর কাজ করতেন এবং দুই ভাই ও দুই বোনের মধ্যে তার অবস্থান ছিল সর্বকনিষ্ঠ। জ্যেষ্ঠ ভ্রাতা সিনক্লেয়ার শুরুতে লেগ স্পিন বোলার হিসেবে ক্রিকেট খেলায় জড়িয়ে পড়লেও বেশীদূর এগুতে পারেননি। সেন্ট স্টিফেন্স বয়েজ স্কুলে পড়াশোনা করেছেন সেম্যুর নার্স। ঐ সময়ে বিদ্যালয় দলের পক্ষে ফুটবল ও ক্রিকেট - উভয় ধরনের খেলায় নিজের প্রতিভা তুলে ধরেন। তবে, বেশ কয়েকবার পায়ে মারাত্মকভাবে আঘাতপ্রাপ্ত হওয়ায় নার্সের ফুটবল খেলোয়াড়ী জীবনের সমাপ্তি ঘটে। পিতা পরামর্শ দিয়েছিলেন, ‘ক্রিকেটে অবস্থান কর ও ফুটবল ত্যাগ কর। অন্যথায় তুমি নিজেই দায়ী থাকবে। বার্বাডোসে ফুটবল খেলার পরিবেশ অত্যন্ত বাজে।’ জীবিকার তাগিদে ১৬ বছর বয়সে বিদ্যালয় জীবন ত্যাগ করেন। পরবর্তীকালে এর জন্য তিনি বেশ অনুতাপ করেন।
দরিদ্র পরিবার থেকে আগত অনেক বার্বাডিয়ান ক্রিকেটারের ন্যায় নার্সও তার ক্রিকেট খেলোয়াড়ী জীবন বার্বাডোস ক্রিকেট লীগের মাধ্যমে শুরু করেন। বে স্ট্রিট বয়েজ ক্লাবের পক্ষে খেলা শুরু করেন তিনি। একই ক্লাবে তরুণ ক্রিকেটার হিসেবে গারফিল্ড সোবার্স ও কনরাড হান্ট খেলেছিলেন। অচিরেই তার ক্রীড়া প্রতিভা সকলের নজর আকর্ষণে সক্ষম হয়। অভিজাত বার্বাডোস ক্রিকেট অ্যাসোসিয়েশন প্রতিযোগিতার দিকে তিনি ধাবিত হন। তিনি জনপ্রিয় এম্পায়ার ক্রিকেট ক্লাবে যোগদান করেন। সেখানেই তিনি এভারটন উইকসের সান্নিধ্য লাভ করেন। তার সংস্পর্শে নার্সের ক্রিকেট খেলোয়াড়ী জীবনে ব্যাপক প্রভাব ফেলে।
প্রথম-শ্রেণীর ক্রিকেট
২৫ বছর বয়সের পূর্ব-পর্যন্ত বার্বাডোসের পক্ষে খেলার সুযোগ হয়নি তার। জুলাই, ১৯৫৮ সালে কিংস্টনের মেলবোর্ন ওভালে জ্যামাইকার বিপক্ষে প্রথম-শ্রেণীর ক্রিকেটে অভিষেক ঘটে সেম্যুর নার্সের। প্রথম ইনিংসে ২১ রান তোলার পর দ্বিতীয় ইনিংসে দলের ৯০ রানের মধ্যে ৩৫ রান তুলে সর্বোচ্চ রান সংগ্রাহক হন। জ্যামাইকাকে ফলো-অনে প্রেরণ করা সত্ত্বেও বার্বাডোস ৬ রানে পরাজয়বরণ করতে বাধ্য হয়।
ঐ মাসের শেষদিকে জ্যামাইকার বিপক্ষে ব্যক্তিগত দ্বিতীয় খেলায় অংশ নেন। সাবিনা পার্কে অনুষ্ঠিত ঐ খেলায় অপরাজিত ১২৮ রানের ইনিংস উপহার দিয়ে অভিষেক সেঞ্চুরি করেন তিনি। পরের বছর সফরকারী ইংল্যান্ড দলের বিপক্ষে ২১৩ রানের ইনিংস খেলেন তিনি। এ সময় গ্যারি সোবার্সের সাথে ৩০৬ রানের জুটি গড়েছিলেন তিনি।